b'\n_START_ARTICLE_\nFujifilm\n_START_SECTION_\nDatterselskaper\n_START_PARAGRAPH_\nFuji Xerox er et samarbeidsselskap mellom Fujifilm og nordamerikanske Xerox Corporation._NEWLINE_Fujifilm kj\xc3\xb8pte Sericol Ltd., et britisk selskap innen trykksverte som er spesialisert innen skjerm, web og digital skriveteknologi i mars 2005.\n_START_SECTION_\nFujifilm Norge\n_START_PARAGRAPH_\nSelskapet er norsk generalagent for japanske Fuji Photo Film Co. og representerer Fujifilms produktspekter innen forretningsomr\xc3\xa5det foto og medisin. Fujifilm Norge importerer og distribuerer alle fotoprodukter fra Fujifilm, som inkluderer digitale kameraer, film, papir, kjemi, og maskiner for bildeproduksjon. Innen medisinsk utstyr representerer Fujifilm Norge avansert r\xc3\xb8ntgenutstyr fra Fujifilm og ultralydutstyr fra Zonare. Selskapet er leverand\xc3\xb8r til b\xc3\xa5de offentlig og privat helsevesen. Firmaet fylte 60 \xc3\xa5r i 2010 og har 14 ansatte. Fujifilm Norge har svensk eier og er en del av Axel Johnson International.'